b"\n_START_ARTICLE_\nCadillac Eldorado\n_START_SECTION_\nPirma Karta (1953-1954)\n_START_PARAGRAPH_\nPirmasis Eldorado buvo prad\xc4\x97tas gaminti 1953 metais, j\xc5\xb3 buvo pagaminta labai ma\xc5\xbeai (532 automobiliai). Tai buvo produkcinis modelis 1952 met\xc5\xb3 El Dorado konceptinio automobilio. Eldorado buvo parduodamas su keturiomis spalvomis (Raudona, Balta, M\xc4\x97lyna ir ochros spalva), kabriolet\xc5\xb3 stogai buvo juodos arba baltos spalvos. Automobilis buvo gaminamas ant Cadillac Series 62 kabrioleto, taip pat naudojo jo varikl\xc4\xaf, bet buvo beveik dvigubai brangesnis. Eldorado kainavo $7 750.\n_START_SECTION_\nAntra Karta (1955-1958)\n_START_PARAGRAPH_\n1955 metais automobilis buvo atnaujintas. Eldorado gavo naujus siaurus galinius sparnus, kurie atrod\xc4\x97 daug geriau nei senieji plat\xc5\xabs. 1956 metais atsirado 2-dur\xc5\xb3 kup\xc4\x97 versija su kietu stogu, kuri vadinosi Eldorado Seville. 1957 metai pasi\xc5\xbeym\xc4\x97jo tuom, kad General Motors pristat\xc4\x97 Cadillac Eldorado Brougham versij\xc4\x85. Tai buvo 4-dur\xc5\xb3 automobilis, su \xc4\xaf gal\xc4\x85 atsidaran\xc4\x8diomis galin\xc4\x97mis durimis. Brougham buvo ypa\xc4\x8d prabangus ir jo kaina siek\xc4\x97 daugiau nei $13 000, tai buvo daugiau nei t\xc5\xb3 pa\xc4\x8di\xc5\xb3 met\xc5\xb3 Rolls-Royce Silver Cloud automobilis. Jis tur\xc4\x97jo nerudyjan\xc4\x8dio plieno stog\xc4\x85, orinius amortizatorius, elektrines s\xc4\x97dynes ir visk\xc4\x85 k\xc4\x85 tik General Motors gal\xc4\x97jo sugalvoti. Automobilis buvo gaminamas dvejus metus ir buvo parduota tik 704 automobiliai. Buvo \xc4\xafvertinta, kad GM prarasdavo po $10 000 nuo kiekvieno automobilio, bet \xc5\xa1itie automobiliai yra vieni re\xc4\x8diausi\xc5\xb3 ir labiausiai kolekcionuojam\xc5\xb3 i\xc5\xa1 vis\xc5\xb3 Amerikos pokario automobili\xc5\xb3.\n_START_SECTION_\nTre\xc4\x8dia Karta (1959-1966)\n_START_PARAGRAPH_\nVisi\xc5\xa1kai kitoks Eldorado Brougham buvo pardavin\xc4\x97jamas tarp 1959 ir 1960 met\xc5\xb3. Automobiliai nebetur\xc4\x97jo tokio ekstravaganti\xc5\xa1ko stiliaus. Jis kainavo $13 075, jie kainavo $1 daugiau u\xc5\xbe savo senesn\xc4\xaf model\xc4\xaf. Dizainas buvo 100\xc2\xa0% Cadillac, bet kompanija tur\xc4\x97jo kontrakt\xc4\x85 su Pinin Farina, su kurio palaik\xc4\x97 ilgus, gerus santykius, tad Eldorado buvo i\xc5\xa1 esm\xc4\x97s gaminamas rank\xc5\xb3 darbo Italijoje. Automobilio siauri galiniai \xc5\xbeibintai puikiai integravosi \xc4\xaf nuosaikius galinius sparnus, taip primindamos raket\xc4\x85. Galiniai \xc5\xbeibintai ir masyv\xc5\xabs sparnai skyr\xc4\x97si nuo standartini\xc5\xb3 1959 Cadillac'\xc5\xb3 ir parod\xc4\x97, kur vystysis Cadillac dizainas ateinan\xc4\x8dius kelerius metus. Kaip beb\xc5\xabt\xc5\xb3 kokyb\xc4\x97 nebuvo pana\xc5\xa1i \xc4\xaf Detroito rank\xc5\xb3 darbo 1957-1958 met\xc5\xb3 modelius, 1959-1960 met\xc5\xb3 Brougham'ai buvo ma\xc5\xbeiau pageidaujami._NEWLINE_Paskutinis Eldorado Seville buvo pagamintas 1960 metais. Po to Eldorado kabrioletai tapo i\xc5\xa1 esm\xc4\x97s papuo\xc5\xa1ta standartinio Cadillac kabrioleto versija. Italijoje pagamint\xc5\xb3 Eldorado importas baig\xc4\x97si 1960 metais.\n_START_SECTION_\nKetvirta Karta (1967-1970)\n_START_PARAGRAPH_\n1967 metais Eldorado buvo visi\xc5\xa1kai atnaujintas. Automobilis buvo gaminamas ant GM E platformos, kuria dalinosi su Buick Riviera ir Oldsmobile Toronado, kurie naudojo platform\xc4\x85 nuo 1966 met\xc5\xb3. Automobilis buvo varomas priekiniais ratais. Kaip ir Toronado, Eldorado naudojo standartin\xc4\xaf Cadillac 429 V8 varikl\xc4\xaf. Automobilio dizain\xc4\x85 k\xc5\xabr\xc4\x97 Bill Mitchell. Naujas Eldorado tur\xc4\x97jo u\xc5\xbedaromus priekinius \xc5\xbeibintus bei ilga kapot\xc4\x85. Automobilis nuo 0 iki 96 km/h (60mph) \xc4\xafsib\xc4\x97g\xc4\x97davo per ma\xc5\xbeiau nei 9 sekundes, nors b\xc5\xabgniniai stabd\xc5\xbeiai buvo nepakankami (diskiniai stabd\xc5\xbeiai buvo galimi pasirenkant 1967 ir standartiniai 1968 metais). Pardavimai buvo geri nepaisant auk\xc5\xa1t\xc5\xb3 kain\xc5\xb3. 1968 metais automobilio eksterjeras buvo ne\xc5\xbeymiai atnaujintas, kad atitikt\xc5\xb3 naujus saugumo reikalavimus, taip pat automobilis gavo nauj\xc4\x85 7,7l 472 in\xc2\xb3 V8 varikl\xc4\xaf, kuris pasiekdavo 375 AG. 1969 metais automobilis neteko savo u\xc5\xbedarom\xc5\xb3 \xc5\xbeibint\xc5\xb3, ta\xc4\x8diau gavo nauj\xc4\x85 vynilin\xc4\xaf stog\xc4\x85. 1970 metais Eldorado gavo nauj\xc4\x85 8.2l 500 in\xc2\xb3 V8 varikl\xc4\xaf pasiekiant\xc4\xaf 400 AG/550 ft\xc2\xb7lb.\n_START_SECTION_\nPenkta Karta (1971-1978)\n_START_PARAGRAPH_\nGeneral Motors atnaujino savo didel\xc4\x97s klas\xc4\x97s automobilius 1971 metams, Eldorado taip pat buvo atnaujintas, automobilis atgavo savo kabrioleto versij\xc4\x85. Kup\xc4\x97 versija gavo po nauj\xc4\x85 langiuk\xc4\x85 abiejose automobilio pus\xc4\x97se, ir nauj\xc4\x85 galin\xc4\xaf lang\xc4\x85 kuris buvo apsuptas vinilu. Tai buvo dar vienas populiarus Eldorado. Penktos kartos Eldorado buvo gaminamas a\xc5\xa1tuonerius metus, automobilio priekis buvo ne\xc5\xbeymiai atnaujintas 1975 metais. Eldorado naudojo did\xc5\xbeiausi\xc4\x85 kada nors gamint\xc4\x85 varikl\xc4\xaf serijiniams automobiliams: 8,2 l (500 in\xc2\xb3) V8. Tas variklis buvo pristatytas su 1970 met\xc5\xb3 Eldorado ir buvo unikalus \xc5\xa1itam modeliui septynerius metus, kol standartiniai Cadillac'ai buvo gaminami su 7,7 l (472 in\xc2\xb3) varikliu pristatytu 1968 metais.\n_START_SECTION_\n\xc5\xa0e\xc5\xa1ta Karta (1979-1985)\n_START_PARAGRAPH_\n1979 metais buvo pristatytas naujas, pritaikytas Cadillac'as ir pirm\xc4\x85 kart\xc4\x85 jis dalinosi \xc5\xa1asi su Buick Riviera kaip ir su Toronado. Ma\xc5\xbeesni 350 ir 368 in\xc2\xb3 (5,7 ir 6,0 l) V8 pakeit\xc4\x97 didelius 500 ir 425 in\xc2\xb3 (8,2 and 7,0 l) variklius, automobilis tapo ekonomi\xc5\xa1kesnis. 1979 automobilio standartinis variklis buvo Oldsmobile 350, 1980 metais j\xc4\xaf pakeit\xc4\x97 Cadillac 368. Abu Seville ir Eldorado (kurie dalijosi r\xc4\x97mu) 368 varikliai 1980 metais buvo su DEFI, tuo tarpu didesni galiniais ratai varomi Cadillac'ai, kurie naudojo 368 buvo su 4-bareli\xc5\xb3 Quadrjet karbiuratoriumi. Pats pastebimiausias pakeitimas buvo atitrauktas stogas, kuris padar\xc4\x97 galin\xc4\xaf lang\xc4\x85 beveik vertikal\xc5\xb3. Eldorado Biarritz atgaivino ner\xc5\xabdijan\xc4\x8dio plieno koncepcij\xc4\x85 nuo pirmojo Brougham. Nors ir Eldorado buvo suma\xc5\xbeinti, jie i\xc5\xa1liko patogaus dyd\xc5\xbeio su daug vietos ir galios._NEWLINE_Nes\xc4\x97kmingas epizodas \xc4\xafvyko 1981 metais, kai Cadillac \xc4\xafdieg\xc4\x97 nepavykusi V8-6-4 varikl\xc4\xaf. \xc5\xa0it\xc4\x85 varikl\xc4\xaf kontroliavo elektronin\xc4\x97 sistema, kuri atjungdavo kai kuriuos cilindrus, kai pilna galia b\xc5\xabdavo nereikalinga, taip taupydama kur\xc4\x85. Ta\xc4\x8diau variklis neveik\xc4\x97 kaip buvo planuojama, kartais jis i\xc5\xa1vis neveikdavo. Pirk\xc4\x97jai prad\xc4\x97jo sk\xc5\xb3stis d\xc4\x97l sud\xc4\x97tingos elektronikos. Nepaisant to Eldorado reputacija nenukent\xc4\x97jo 1984 metais buvo parduota beveik 100 000 automobili\xc5\xb3. Tai buvo stulbinantis skai\xc4\x8dius, nes Eldorado buvo vienas brangiausi\xc5\xb3 modeli\xc5\xb3.\n_START_SECTION_\nSeptinta Karta (1986-1991)\n_START_PARAGRAPH_\n1986 metais Eldorado buvo dar labiau suma\xc5\xbeintas, ir gana stipriai. Tiesa sakant Eldorado buvo tokio paties dyd\xc5\xbeio kaip prie\xc5\xa1 kelerius metus b\xc5\xabt\xc5\xb3 atrod\xc4\x99s General Motors kompaktinis automobilis. Taip pat jis buvo daug ma\xc5\xbeesnis u\xc5\xbe savo konkurent\xc4\x85 Lincoln Mark VII. Pirm\xc4\x85 kart\xc4\x85 Eldorado apleido savo hardtop'\xc4\x85 ir naudojo sedano r\xc4\x97mus apie savo langus. Naujien\xc5\xb3 reporta\xc5\xbeai v\xc4\x97liau parod\xc4\x97, kad General Motors buvo suklaidinta konsultant\xc5\xb3, kurie prana\xc5\xa1avo, kad benzino kainos kils iki $3 u\xc5\xbe galon\xc4\x85 1986 metais ir ma\xc5\xbei automobiliai bus paklausesni. Tiesa sakant, benzino kainos nepasiek\xc4\x97 n\xc4\x97 pus\xc4\x97s tos kainos ir rinka sureagavo su siaubu. Pardavimai nukrito, jie siek\xc4\x97 tik apie penktadal\xc4\xaf to kiek buvo prie\xc5\xa1 por\xc4\x85 met\xc5\xb3. Nepaisant to, kad ir kaip General Motors band\xc4\x97 tobulinti Eldorado jau nebesusigr\xc4\x85\xc5\xbeino pirk\xc4\x97j\xc5\xb3 pagarbos. \xc5\xa0itos kartos Eldorado \xc5\xa1asi ir varikliai buvo pritaikyti Cadillac Allant\xc3\xa9 kabrioletui."